OpenLLM-France/wikimedia huggingface dataset:
# Doras eigenmanni

Doras eigenmanni és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 10 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Amazones i Paraguai (Argentina).

## Referències

* ↑ uBio (anglès)
* ↑ Lacépède B. G. E., 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* ↑ Boulenger, G. A., 1895. (Abstract of a report on a large collection of fishes formed by Dr. C. Ternetz in Matto Grosso and Paraguay, with descriptions of new species.). Proceedings of the Zoological Society of London. 1895 (pt 3): 523-529.
* 1 2 3 FishBase (anglès)
* ↑ López, H.L., R.C. Menni i A.M. Miguelarena, 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raúl A. Ringuelet").
* ↑ López, H.L., A.M. Miquelarena i J. Ponte Gómez, 2005. Biodiversidad y distribución de la ictiofauna Mesopotámica. Miscelánea 14:311-354.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Sabaj Pérez, M. H. i J. L. O. Birindelli, 2008: Taxonomis revision of extant Doras Lacépède, 1803 (Siluriformes: Doradidae) with descriptions of three new species. Proceedings of the Academy of Natural Sciences of Philadelphia v. 157: 189-233.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Cèl·lula mioide

La cèl·lula mioide és un tipus de fibroblast modificat. La contracció rítmica d'aquestes cèl·lules crea ones peristàltiques que fomenten el moviment dels espermatozoides i dels líquids testiculars a través dels túbuls seminífers.

## Referències

* Termcat
# Crassula muscosa

Crassula muscosa (Linnaeus, 1760), també anomenat Crassula lycopodioides (Lamarck) o Crassula pseudolycopodioides, és una planta suculent nativa a Sud-àfrica i que pertanyen a la família de les Crassulaceae i al gènere Crassula. És comú com a planta d'interior a tot el món.

## Descripció

La planta té fulles petites, de color verd clar, densa al voltant de la prima tija, formant una massa quadrada. Creix com una intricada selva amb una alçada màxima de 15-20 cm, i les flors són petites i de color groc-verd. No és invasiva i pot ser fàcilment propagada per esqueixos de la tija de la planta mare.
Pel que fa als noms comuns, també els científics es refereixen al seu aspecte: muscosa deriva del llatí muscosus, que significa "molsa". Lycopodioides, a què es refereix l'clubmoss Lycopodium, es deriva de les paraules gregues "Λύκος" (líkos, llop), "πόδι" (pódi, peus) i οειδής (oeides,-oid, similars a).

## Galeria

* Un exemplar a Buffalo and Erie County Botanical Gardens (Buffalo, NY)
* Un exemplar a Chanticleer Garden (Wayne, PA)
* Tiges, fulles i inflorescències

## Varietats

* Crassula muscosa var. accuminata
* Crassula muscosa var. muscosa
* Crassula muscosa var. rastafarii
* Crassula muscosa var. sinuata
* Crassula muscosa var. variegata

## Referències

* 1 2 Crassula at succulent-plant.com (vegeu la secció "Crassula muscosa")
* ↑ Crassula muscosa at houseplantz.net
* ↑ C. muscosa var. accuminata: picture at Flickr
* ↑ «C. muscosa var. muscosa at learn2grow.com». Arxivat de l'original el 2016-06-30. [Consulta: 7 maig 2013].
* ↑ «C. muscosa var. rastafarii at plantdatabase.ie». Arxivat de l'original el 2012-09-06. [Consulta: 7 maig 2013].
* ↑ C. muscosa var. sinuata at tropicos.org
* ↑ C. muscosa var. variegata: picture at Flickr

## Enllaços externs

* Crassula muscosa at learn2grow.com Arxivat 2016-06-30 a Wayback Machine.
# Cymolutes lecluse

Cymolutes lecluse és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 17,8 cm de longitud total.

## Distribució geogràfica

Es troba a les Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Edtollita

L'edtollita és un mineral de la classe dels arsenats.

## Característiques

L'edtollita és un arsenat de fórmula química K₂NaCu₅Fe$^{3+}$O₂(AsO₄)₄. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema triclínic. Presenta un nou tipus d'estructura, i una combinació única d'elements. És comparable amb la melanarsita.

## Formació i jaciments

Va ser descoberta a la fumarola Arsenàtnaia, al segon con d'escòries de la fractura principal del volcà Tolbàtxik, a l'óblast de Kamtxatka (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* ↑ «Edtollite» (en anglès). Mindat. [Consulta: 24 novembre 2016].
# Dale

«Dale» té aquests significats:
* Toponímia:
** Dale (Indiana)
** Dale (Pennsilvània)
** Dale City, concentració de població designada pel cens dels Estats Units a l'estat de Virgínia
** Castle Dale, població dels Estats Units a l'estat de Utah
** Glen Dale, població dels Estats Units a l'estat de Virgínia de l'Oest
** Glenn Dale, concentració de població designada pel cens dels Estats Units a l'estat de Maryland
** Hill 'n Dale, concentració de població designada pel cens dels Estats Units a l'estat de Florida
** Pleasant Dale, població dels Estats Units a l'estat de Nebraska
** Shady Dale, població dels Estats Units a l'estat de Geòrgia
** Wood Dale, població dels Estats Units a l'estat d'Illinois
** Union Dale, població dels Estats Units a l'estat de Pennsilvània
* Biografies:
** Alexander Dale Oen (Øygarden, Noruega, 1985 - Flagstaff, Estats Units, 2012), nedador noruec
** Benjamin Dale (Londres, 1885 - 1943), compositor anglès
** Henry Hallett Dale (Londres, 1875 - Cambridge, 1968), metge anglès guardonat amb el Premi Nobel de Mediciona
** Dick Dale (Boston, 1937 - 2019), guitarrista estatunidenc
** Dale Begg-Smith (Vancouver, 1985), esquiador australià d'origen canadenc especialitzat en esquí acrobàtic
** Dale Frail, astrònom
** Dale Russell (1937), geòleg i paleontòleg canadenc
# Eixea

Eixea (en aragonès: Exeya d'os Caballers; en castellà i oficialment: Ejea de los Caballeros) és un municipi de l'Aragó a la província de Saragossa i enquadrat a la comarca de les Cinco Villas.

## Història

En aquesta vila s'hi van celebrar Corts del Regne d'Aragó el 1265, en les quals a l'hora d'escollir un jutge mitjancer entre el rei i la noblesa es preferí el Justícia d'Aragó al Majordom del Regne d'Aragó.

## Vegeu també

* Sociedad Deportiva Ejea

## Referències

* ↑ «Eixea». Gran Enciclopèdia Catalana. Barcelona: Grup Enciclopèdia Catalana.
# El Codolar

El Codolar, també coneguda com la Cala del Contraban, és una platja situada al nucli urbà de l'Escala (Alt Empordà), al passeig Lluís Albert, a la que s'hi accedeix per unes escales. Té 75 metres de longitud i una amplada de 10 metres, formada per còdols.

## Referències

* ↑ «El Codolar». Web oficial de Turisme de l'Escala-Empúries.
# El Codro Gros

El Codro Gros és una roca singular del terme municipal de Monistrol de Calders, a la comarca del Moianès.
Aquesta mena de roques singulars aïllades reben el nom, només a Monistrol de Calders, de codros, peculiar paraula formada per la deformació de la paraula còdol.
Està situada a la part central del terme, al costat sud-est mateix de la Piscina Municipal, en el turó que domina la Urbanització Masia del Solà. Per la seva situació central, en el conjunt del terme municipal, havia servit de pedró des d'on es beneïa el terme, per la qual cosa és conegut també amb el nom del Pedró Gros.
Deu el seu nom a la peculiar forma que té, una massa compacta més grossa que els altres codros del terme.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Daugavpils

Daugavpils (Alfabet fonètic internacional: |ˈdaʊɡaʊpils| escolteu la pronúncia. En letó Daugavpils; en latgalià o latgalès Daugpiļs; en lituà: Daugpilis; en estonià Väinalinn; en alemany Dünaburg; en belarús Да́ўгаўпілс (Dàugaupils), antigament Дзвінск (Dzvinsk); en finlandès: Väinänlinna; en ídix: דענענבורג (transcrit: Denenburg); en polonès Dyneburg, abans Dzwinów o Dźwińsk, en rus Даугавпилс (Daugavpils), abans Двинск (Dvinsk) i Борисоглебск (Borisoglebsk), en ucraïnès: Да́уґавпілс, Dàugavpils) és la segona ciutat més important de Letònia. Està situada a la regió històrica de Letgàlia, i és un important centre comercial i de transport.

## Galeria

* Daugavpils el 1912
* Universitat de Daugavpils avui
* Una església luterana i una de catòlica (novembre de 2009)
* Catedral ortodoxa dels Sants Boris i Gleb
* Antiga fortalesa de Daugavpils
* Teatre de Daugavpils

## Referències

* ↑ «Daugavpils». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Teatre de Daugavpils

## Enllaços externs

* Tramvia de Daugavpils
* Daugavpils
# Editor de fórmules matemàtiques

Un editor de fórmules és un nom per a un programa d'ordinador que s'utilitza per crear o editar notacions matemàtiques.
Els editors de fórmules solen servir dos propòsits:
* Permetre processament de textos i la publicació de contingut tècnic, ja sigui per a la publicació impresa, o per generar imatges pel contingut de les pàgines web o per presentacions en pantalla.
* Proporcionar un mitjà perquè els usuaris puguin especificar entrades als sistemes de càlcul (i que així, sigui més fàcil de llegir i comprovar que una entrada de text pla) i que els resultats oferts per aquests sistemes siguin més fàcils d'entendre i, opcionalment, llestos per ser publicats.
Pels editors, el contingut fórmula pot ser proporcionada:
* De forma manual utilitzant un llenguatge de marques, per exemple, TeX o MathML, a través d'assenyalar i clicar (GUI).
* Automàticament, com a resultat generat per l'ordinador a partir de càlculs simbòlics, una de les característiques de Mathematica.
Típicament inclouen la capacitat de les fraccions niuades, radicals, subíndexs, superíndexs, escriptures dalt i baix; juntament amb caràcters especials com símbols matemàtics, fletxes i parèntesis escalables. Alguns editors són capaços de canviar el format de les fórmules per altres de més simples o per ajustar el final de la línia de forma automàtica, mentre es preserva el significat matemàtic d'una fórmula.
# Eges (Macedònia)

Eges (grec antic: Αἰγαί, Aigái) fou l'antiga capital del Regne de Macedònia, situada a la via Egnàcia, a la regió que unia les províncies de la costa amb l'alta Macedònia, Lincestis i Pelagònia. Està situada al costat de la població moderna de Vergina.

## Història

El temènida Perdicas I (segle vii aC) la va establir com a residència reial, i hi va construir unes murades. Els reis hi foren enterrats, i alguns fins i tot portats d'altres llocs. El rei Arquelau I de Macedònia (413 aC-399 aC) va traslladar la capital a Pel·la, però Eges va romandre com a capital cerimonial, i els reis la visitaven freqüentment per cerimònies religioses.
A la ciutat foren enterrats Filip II de Macedònia i tots els altres reis anteriors. Filip hi fou assassinat el 336 aC i Alexandre el Gran proclamat al seu lloc. Únicament Alexandre fou enterrat fora d'Eges. La llegenda ja deia que la dinastia s'acabaria el dia en què el seu rei no fos enterrat a la ciutat.
La necròpoli reial fou saquejada en temps de Pirros de l'Epir pels seus mercenaris gals, que cercaven tresors.

## Arqueologia

Les excavacions es van iniciar al segle xix i dels anys 30 del segle xx ençà ja no s'han aturat. Es conserven restes del palau, el teatre, i un temple a la mare dels déus Euclea, entre d'altres. Entre les tombes, les més importants són les de la reina Eurídice, mare de Filip II, i la del mateix Filip amb el sol de Vergina, que en ser col·locat a la bandera de Macedònia va portar al conflicte amb Grècia i va obligar aquell país a canviar formalment el seu nom a Antiga república iugoslava de Macedònia. Fou descoberta per l'arqueòleg grec Manolis Andronikos, que hi va treballar fins al 1977. Al costat de les tombes s'ha construït un museu.

## Referències

* 1 2 3 «Archaeological site of Aigai - The ancient city». www.aigai.gr. Arxivat de l'original el 10 d’octubre 2022. [Consulta: 10 octubre 2022].
* ↑ Ανδρόνικος, M. «Ανάσκαφη στη Μεγάλη Τούμπα της Βεργίνας». Αρχαεολογικά Ανάλεκτα Αθηνῶν, 9, 1976, pàg. 127–129.
* ↑ Drougou, Stella. «Vergina—The Ancient City of Aegae». A: Lane Fox, Robin. Brill's Companion to Ancient Macedon. Boston, MA: Brill, 2011, p. 243-256. ISBN 978-9004206502.
* ↑ «Archaeological site of Aigai - Necropolis». www.aigai.gr. Arxivat de l'original el 10 d’octubre 2022. [Consulta: 10 octubre 2022].
# Cor salvatge

Cor salvatge (títol original: Wild at Heart) és una pel·lícula estatunidenca de David Lynch estrenada el 1990 i doblada al català.

## Argument

Sailor (Nicolas Cage) i Lula (Laura Dern) s'estimen amb un amor boig, total, absolut i decideixen escapar-se a Califòrnia. Però la mare de la noia, Marietta (Diana Ladd) s'oposa a aquesta relació i contracta un mafiós, l'inquietant gàngster Santos (J E. Freeman), perquè elimini Sailor. En el decurs de la fugida, es creuaran amb nombrosos personatges estranys, també inquietants, entre els quals Bobby Peru (Willem Dafoe) i la seva amant Perdita Durango (Isabella Rossellini)... Per un enfilall d'efectes mortífers, sensuals i aterridors s'obren les portes d'un univers negre i hipnòtic portador d'espantosos secrets.

## Repartiment

* Nicolas Cage: Sailor Ripley
* Laura Dern: Lula Pace Fortune
* Diane Ladd: Marietta Pace Fortune
* Willem Dafoe: Bobby Peru
* Isabella Rossellini: Perdita Durango
* Harry Dean Stanton: Johnnie Farragut
* J.E. Freeman: Marcello Santos
* Grace Zabriskie: Juana "la boja" Durango
* W.Morgan Sheppard: Mr Reindeer
* Calvin Lockhart: Reggie
* David Patrick Kelly: Dropshadow
* John Lurie: Sparky
* Pruitt Taylor Vince: Buddy
* Jack Nance: 00 Spool
* Freddie Jones: George Kovich
* Marvin Kaplan: Oncle Pooch
* Sherilyn Fenn: noia en l'accident de cotxe

## Premis

* 1990: Palma d'Or al Festival Internacional de Cinema de Canes.

## Referències

* ↑ «Cor salvatge». esadir.cat.
* ↑ «Wild at Heart». The New York Times.

## Enllaços externs

* Cor salvatge a Goita què fan, ara!
# East Palatka

East Palatka és una concentració de població designada pel cens dels Estats Units a l'estat de Florida. Segons el cens del 2000 tenia 1.707 habitants.

## Demografia

Segons el cens del 2000, East Palatka tenia 1.707 habitants, 521 habitatges, i 365 famílies. La densitat de població era de 205,3 habitants/km².
Dels 521 habitatges en un 28,6% hi vivien nens de menys de 18 anys, en un 50,5% hi vivien parelles casades, en un 15,5% dones solteres, i en un 29,9% no eren unitats familiars. En el 25,3% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,98.
Per edats la població es repartia de la següent manera: un 18,5% tenia menys de 18 anys, un 8,7% entre 18 i 24, un 36,7% entre 25 i 44, un 21,8% de 45 a 60 i un 14,3% 65 anys o més.
L'edat mediana era de 38 anys. Per cada 100 dones de 18 o més anys hi havia 175,6 homes.
La renda mediana per habitatge era de 37.857 $ i la renda mediana per família de 46.071 $. Els homes tenien una renda mediana de 31.507 $ mentre que les dones 26.250 $. La renda per capita de la població era de 18.478 $. Entorn del 12,6% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Palatka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- East Palatka». American Fact Finder. Oficina del Cens dels Estats Units, 12-01-2010.
# Eduardo Battaner

Eduardo Battaner (Burgos, 1945) és un físic i divulgador científic espanyol. Va estudiar Física a Madrid i va completar la seva formació al Max-Planck-Institut für Aeronomie, a Alemanya. Actualment és catedràtic de Física de la Terra, astronomia i astrofísica a la Universitat de Granada i és, a la vegada, doctor vinculat a l'Institut d'Astrofísica d'Andalusia (part del CSIC).
Com a investigador, va començar els seus treballs a l'observatori de Sierra Nevada (Granada) i es va especialitzar en mecànica de fluids al cosmos. Dedicat inicialment a l'estudi de les atmosferes planetàries, avui dia s'encarrega de la magnetohidrodinàmica del gas interestel·lar. Des dels anys 1970, ha publicat nombrosos articles en publicacions especialitzades, com Nature, Astronomy & Astrophysics o Astrophysic and Space Science. És autor de llibres de text d'astrofísica i de divulgació científica.

## Llibres publicats

* Fluidos cósmicos (Ed. Labor, 1986). ISBN 84-335-5308-9.
* Física de las noches estrelladas (Ed. Tusquets, 1988, 1996). ISBN 84-7223-461-4.
* Planetas (Alianza editorial, 1991). ISBN 978-84-206-0543-2.
* Astrophysical fluids dinamics (Cambridge University Press, 1996). ISBN 0-521-43747-4.
* Introducción a la astrofísica (Alianza editorial, 1999). ISBN 978-84-206-5745-5.
* 100 problemas de astrofísica, en col·laboració amb E. Florido (Alianza editorial, 2001). ISBN 978-84-206-8676-9.
* Un físico en la calle: fluidos, entropía y antropía, (Universidad de Granada, 2005). ISBN 84-338-3680-3.
* Los físicos y Dios (Los Libros de la Catara, 2020). ISBN 978-84-1352-072-8.
# Eduardo Berenguer Vilanova

Eduardo Berenguer Vilanova (València, 30 de maig de 1850 - 1931) fou un advocat i polític valencià, alcalde de València i diputat a les Corts Espanyoles durant la restauració borbònica.

## Biografia

La seva família tenia propietats a Montcada, València i Villar del Arzobispo Estudià a la Universitat de València, on es llicencià en filosofia i lletres (1868) i dret (1869). El 1878 es va afiliar al Partit Demòcrata de Francisco Serrano Domínguez, però després ingressà al Partit Constitucional, amb el que el 1882 fou elegit diputat provincial pel districte Alberic-Alzira i el 1892 pel de Carlet-Xiva. Poc després fou nomenat director de la Casa de la Caritat, president de l'Ateneu Mercantil de València i fou escollit regidor de l'ajuntament de València, de la que en serà alcalde del 31 de març al 26 de desembre de 1892. El 1893 fou nomenat president de la Junta d'Obres del Port de València i a les eleccions generals espanyoles de 1896 fou elegit diputat del Partit Conservador pel districte de Xiva. Fou nomenat senador per la província de València el 1905-1907 i per la província de Castelló el 1910-1911, 1916-1917 i el 1923. També fou membre de l'Acadèmia de Belles Arts de Sant Carles.

## Enllaços externs

* Biografies de polítics valencians Arxivat 2009-09-20 a Wayback Machine.
* Fitxa del Senat
* Fitxa del Congrés dels Diputats (castellà)
# Dendriopoterium menendezii

Dendriopoterium menendezii és una espècie de planta de la família de les Rosàcies, la qual pot ser trobada freqüentment però de manera esporàdica a cingles basàltics de Gran Canària, entre els 400 i els 1500 m d'altitud.
És un arbust petit amb fulles glauques i estípules molt grans, com fulles. Les inflorescències són monoiques, amb flors masculines a la part inferior de l'espiga i femenines a la part superior. El fruit és una núcula petita d'uns 2 mm, dura, de color marró i quadrangulada.

## Referències

* ↑ «Dendriopoterium menendezii» a EOL. Data consulta: 08 de juliol de 2014.
* ↑ Bramwell, David; Bramwell, Zoë. «Flora». A: Flores Silvestres de la Islas Canarias (en castellà). 4a ed.. Madrid: Editorial Rueda SL, 2001, p. 180. ISBN 8472071286.
# David Mendes

Manuel David Mendes (Cazenga, Luanda, 6 de maig de 1962) és un advocat i polític angolès, anomenat "o advogado dos pobres" a causa de la seva oposició a la corrupció a Angola. Hom considera que el seu treball ha reforçat l'oposició política angolesa. David Mendes és vist com un advocat no compromès amb el règim.
David Mendes és advocat i director de litigació de l'ONG de drets humans Associação Mãos Livres i va dur campanyes judicials contra l'Estat angolès per danys morals.

## Premis

Fou guardonat amb el Premi Martin Luther King dels Drets Humans per l'ambaixada dels Estats Units a Angola, com a reconeixement del seu treball en defensa dels drets humans al país. És casat i té sete fills.

## Referències

* ↑ Listagem Advogados - Letra M. oaang.org, recuperado em 25 de julho 2015
* ↑ «VOA Concerned about Journalist in Angola». VOA.
* ↑ «Angolan prosecutors seek one-month jail for anti-corruption activist». the Guardian.
* ↑ Entrada de David Mendes na UNITA em reticências. club-k.net, recuperado em 25 de julho 2015
* ↑ Regime não quer David Mendes na defesa de Kalupeteka. club-k.net, recuperado em 25 de julho 2015
* ↑ Pagina proincipal Mãos Livres Arxivat 2014-12-20 a Wayback Machine.. maoslivres.org, recuperado em 25 de julho 2015
* 1 2 Angola Fala Só: Bilhete de Identidade David Mendes. voaportugues.com, recuperado em 25 de julho 2015

## Enllaços externs

* Queixa de perseguição de David Mendes chumbada pela UA, Deutsche Welle,
* Regime não quer David Mendes na defesa de Kalupeteka, Club-K, publicado em 20 abril 2013
* Advogado angolano David Mendes defende Kalupeteka, Deutsche Welle, publicado em 28 de abril 2015
* Advogado denuncia tortura e isolamento de Kalupeteka, Deutsche Welle, 8 de juny de 2015